#### E L Ő T E R J E S Z T É S

### Szombathely Megyei Jogú Város Közgyűlésének

### Fenntarthatósági És klímastratégiai Szakmai Bizottságának

### 2025. szeptember -24-i ülésére

**Tájékoztató Szombathely Megyei Jogú Város Önkormányzata fenntartásában működő óvodai zöldhulladék felhasználásáról**

A Fenntarthatósági és Klímastratégiai Szakmai Bizottság 15/2025. (IV.23.) számú határozatával megtárgyalta és tudomásul vette az Önkormányzat fenntartásában működő óvodák zöldhulladék felhasználásáról szóló javaslatot.

A Szombathelyi Köznevelési GAMESZ (a továbbiakban: GAMESZ) felmérte a 18 önkormányzati fenntartású óvoda vonatkozásában a komposztáló tárolók kiépítésének költségét. A komposztálók kiépítése azt az öt óvodát érintette, amelyeknek beépítetlen területén a legnagyobb mennyiségű zöldhulladék keletkezik, és elszállítása jelentős költséggel járt.

A GAMESZ igazgatójának tájékoztatása alapján a komposztálók kiépítése a GAMESZ karbantartó csoportja által 2025. augusztus 29. napjával teljeskörűen megvalósult a következő óvodákban:

* Szombathelyi Kőrösi Csoma Sándor Utcai Óvoda,
* Szombathelyi Vadvirág Óvoda,
* Szombathelyi Hétszínvirág Óvoda,
* Szombathelyi Mocorgó Óvoda,
* Szombathelyi Szűrcsapó Óvoda.

Az öt komposztálóból három 28 m3, kettő pedig 19 m3-es.

A komposztálók kiépítésének anyagköltségét a GAMESZ 2025. évi költségvetésében rendelkezésre álló ingatlan- karbantartás összege biztosította, bruttó 1.072.925,-Ft értékben.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjen.

**Szombathely, 2025. szeptember „ ”**

  **/: Dr. László Győző :/**

**Határozati javaslat**

**…../2025.(IX. 24.) FKSZB. sz. határozat**

A Fenntarthatósági és Klímastratégiai Szakmai Bizottság a „Tájékoztató Szombathely Megyei Jogú Város Önkormányzata fenntartásában működő óvodai zöldhulladék felhasználásáról” című előterjesztést megtárgyalta, és a tájékoztatást tudomásul veszi.

**Felelős**: Dr. László Győző, alpolgármester

 Németh Ákos, a Bizottság elnöke

 /a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

 Sebestyénné Pethő Andrea, a Szombathelyi Köznevelési GAMESZ igazgatója./

**Határidő:** azonnal